**Ala-Keiteleen Hevosystäväinseuran vuosikokous** järjestetään torstaina 3.4.2014 klo 18 alkaen Äänekosken kaupungintalon kahviossa. Tervetuloa päättämään tulevasta toiminnasta, valitsemaan uusia jäseniä johtokuntaan sekä palkitsemaan ansioituneita seuran jäseniä! Kokouksen aluksi Marko Penttinen esittelee Rautia K-Maatalouden hevostuotteita. Kokoukseen osallistuneiden kesken arvotaan tuotepalkinto. Kahvitarjoilu. Tervetuloa!

**Tampereen hevosmessuille** lauantaina 5.4. pääsee Hevosjalostusliiton porukan kyydissä. Lähtö klo 7.00 Saarijärveltä. Kuljetus on maksuton. Lisätietoja ja ilmoittautumiset: Sari Piirainen, puh. 040 849 6958. Sunnuntaina 6.4. Tampereelle voi matkata LaukKa ry:n porukan mukana. Lähtö klo 8.00 Laukaasta. Kuljetuksen hinta on 25 euroa. Lisätietoja ja ilmoittautumiset: Elina Hänninen, puh. 040 5070 739. Messulipun hinta on 15 euroa. Molemmille reissuille viimeinen ilmoittautumispäivä on 28.3. Lisätietoja messuista <http://www.hevosmessut.fi/>

**Tutustu hevosiin –päivä** järjestetään Hietaman koululla torstaina 15.5. Talkoisiin halukkaat voivat ilmoittautua Hannalle, puh. 040 5737 865. Palkkioksi talkoolaiset saavat ruoan, hyvän mielen ja sydämeenkäypiä kokemuksia.

**Konginkankaan paikallisravit** järjestetään perinteiseen tapaan helluntaina. Tänä vuonna helluntai sattuu päivämäärälle 8. kesäkuuta. Pyrimme järjestämään yhtä huikean ravitapahtuman kuin vuosi sitten, mikä tarkoittaa sitä, että tarvitsemme raveihin huomattavasti enemmän talkooporukkaa kuin viime vuonna. Hevosista ei tarvitse tietää yhtään mitään, riittää kun on halu tehdä yhdessä hieno tapahtuma. Ilmoittaudu jollekin johtokunnan jäsenelle. Tule ja koe onnistumisen riemu!

Ravien jälkeen Laukaan Kaviokkaat LaukKa ry. järjestää viimevuotiseen tapaan laukkalähtöjä. Lisätietoja ja ilmoittautumiset: Elina Hänninen, puh. 040 5070 739. LaukKan tapahtumista on tietoa myös heidän Facebook-sivuillaan <https://www.facebook.com/pages/LaukKa-Ry/244153518954918>

**Lihashuolto- ja hierontakurssi** järjestetään Konginkankaan raviradalla lauantaina 12.7. Kouluttajana toimii Reine Mutka. Alustavien tietojen mukaan kurssin kesto on klo 11 – noin klo 16 ja hinta 35 euroa / henkilö. Tarkempia tietoja myöhemmin kotisivuillamme [www.alakeiteleenhys.yhdistysavain.fi](http://www.alakeiteleenhys.yhdistysavain.fi)

**Radankäyttö- ja jäsenmaksulomakkeet** lähetetään kaikille vuosikokouksen jälkeen. Huomatkaa, että laskut lähetetään kaikille, sillä meidän on mahdotonta tietää esim. sitä, kuka käyttää rataa ja kuka ei. Ja virheitäkin meille sattuu, eli ainaisjäsenille voi mennä jäsenmaksulasku tai muuta anteeksiantamatonta. Mutta ken siis kokee, että lasku on aiheeton, käyttäköön sitä vaikka uunin sytykkeenä.

Näkemisiin vuosikokouksessa!

Ala-Keiteleen Hevosystäväinseuran johtokunta